Príloha č. 2

ERTICO - SpoloČenstvo inteligentnÝch dopravnÝch systemov 

ERTICO (European Road Transport Telematics Implementation Co-ordination Organisation) je neziskovou medzinárodnou spoločnostou založenou na partnerstve súkromneho a verejného sektora s cieľom zavedenia inteligentných dopravných systémov do každenného života v Európe. Spoločnosť ERTICO bola založená v roku 1991 na základe iniciatívy  vedúcich európskych priemyselníkov, vlád členských krajín EÚ a Europskej komisie. 

ERTICO je kooperatívna spoločnosť založená podľa belgického práva {Societe Co-operative á Responsibilite Limitee ), pričom každý partner je držiteľom rovnakého podielu. Jej činnosti sú financované ročnými poplatkami partnerov a prostriedkami na projekty od ostatných účastníkov vrátane  Európskej komisie. 

Spoločmosť ERTICO je otvorená všetkým verejným, súkromným a medzinárodným organizáciam pôsobiacim väčšinou v Európe, ktoré sú aktívne alebo zainteresované pri realizácií inteligentných dopravných systémov. Počet partnerov ERTICO trvale rastie, tak ako si spoločnosti a organizácie uvedomujú, že spolupráca v oblasti inteligentných dopravných systémov je jedinou cestou k jej rozširovaniu a osvojovaniu. Partneri ERTICA pochádzajú z piatich kľúčových sektorov : z verejnej správy (na miestnej, regionálnej a celosvetovej úrovni), priemyslu (vozidlá, elektronika, informačné technológie, komunikácie), prevádzkovateľov infraštruktúry a poskytovateľov služieb (dopravných a telekomunikačných) a užívateľov (napr. automobilových spoločností, podnikov nákladnej dopravy) a ostatných.

         ERTICO je tiež podporované Európskym spoločenstvom. Podpora je významná nie len z hľadiska financovanie, ale tiež zabezpečenia potrebnej stability a možnosti pôsobiť v rámci zmluvy s Európskym spoločenstvom a v niektorých prípadoch poskytuje požadovaný rámec pre právne úpravy a zásady (napr. uvažovaná smernica ES o zavedení digitálneho tachografu).
 
	Sídlo organizácie je v Bruseli v Belgicku. Dôležitým orgánom ERTICO je dozorná rada. Dozorná rada sa skladá  z 15 zástupcov vybraných z partnerov – 6 zástupcov reprezentuje priemysel, traja súkromných a verejných prevádzkovateľov infraštruktúry, traja reprezentujú verejné orgány, dvaja užívateľov a jeden ostatných partnerov. Členovia dozornej rady sú volení valným zhromaždením na dobu 1 roka. Dozorná rada formuluje strategické smernice pre hlavného výkonného konateľa ERTICO, prijíma nových partnerov, schvaľuje ročný pracovný program a rozpočet.

 	Predsedom dozornej rady je  Max Mosley (AIT/FIA), prezidentom a hovorcom ERTICO je Jean-Francois Poupinel (Cofiroute).
. 
V poslednom období sa spoločnosť ERTICO predovšetkým zameriavala na realizáciu produktov a služieb inteligentných dopravných systémov v prospech koncových užívateľov. Jasne sa to premietlo do programu práce ERTICO, ktorý riešil napr. rozvoj služieb inteligentných dopravných systémov využívajúcich mobilné telefónne systémy internetových spojení WAP/GSM. 

V súčastnosti  sú za vážný problém považované chyby vodičov pri riadení vozidla (ktoré nie sú vždy spôsobené iba nerešpektovaním pravidiel cestnej prevádzky), ktoré spôsobujú až 95% vážnych dopravný nehôd. Pre riešenie tohto problému sa ERTICO obrátilo na Euprópsku komisiu, s ktorou pripravuje spoločné iniciatívy v tejto problematike. Okrem toho ERTICO pripravuje spoločný program s výrobcami automobilov a rieši otázky architektúry ITS a zavádzanie ITS v sektore železničnej dopravy (napr. elektronické platby a elektronická výmena dát, telekomunikačné prostredie).

 	ERTICO v  rámci aktivít pre Akčný plán  sektoru verejnej správy  považuje za najdôležitejšie zamerať sa v budúcom období hlavne na práce týkajúce sa rozvoja ITS vo verejnej osobnej doprave, ďalej identifikáciu dopravných nehôd a riadenie prepráv nebezpečného materiálu  vrátane  otázok bezpečnosti v cestných tuneloch

 Členmi spoločnosti ERTICO z krajín strednej a východnej Európy  sú Ministerstvo dopravy, spojov a vodného hospodárstva Maďarska, Ministerstvo dopravy a spojov Českej republiky,  Riaditeľstvo diaľnic  a ciest Poľska a v súčasnosti o členstvo požiadalo Rumunsko.

	Jednorázový vstupný poplatok pre nových členov je stanovený vo výške 5000,- EUR a ročný členský príspevok pre verejný sektor je stanovený vo výške 15 000,- EUR. Na základe rozhodnutia dozornej rady spoločnosti ERTICO sú všetci noví členovia povinní prispieť kapitálovým podielom vo výške 1 860.- EUR, pričom následne po prijatí do spoločnosti ERTICO musia noví členovia prispieť kapitálovým podialom vo výške 620.- EUR. Čiastka 620,- EUR bude vrátená, ak člen ukončí svoje členstvo v spoločnosti ERTICO (článok 6 stanov ERTICO ). 

ERTICO ponúka partnerom celú škálu možností vzájomných schôdzok, výmeny a rozširovania projektov  a  konkrétnych akcií. Prostredníctvom rôznych pracovných skupín, konzorcií projektov a jednaní medzi užívateľmi a realizátormi sa partneri aktívne zúčastňujú formulovania stratégie, marketingových a vývojových prác. Mimo každoročného ideového diskusného fóra pre všetkých partnerov spoločnosti, ERTICO taktiež organizuje svetové kongresy, spolupracuje s EÚ a má úzke kontakty s európskymi inštitúciami, ktoré jej umožňujú sledovať a ovplyvňovať strategický vývoj v inteligentných dopravných systémoch na európskej a globálnej úrovni.

	 ERTICO je tiež jedným zo spoluorganitátorov medzinárodnej konferencie „ITS IN CENTRAL AND EASTERN EUROPEAN COUNTRIES“, o postupnom budovaní inteligentných dopravných systémov v krajinách strednej a východnej Európy, vo väzbe na potreby jednotlivých krajín v tejto oblasti a  v spolupráci s medzinárodnými organizáciami CEMT, OECD a TEM UN/ECE.